

**ประกาศเทศบาลตำบลไม้เรียง**

**เรื่อง เทศบัญญัติงบประมาณรายจ่าย ประจำปีงบประมาณ พ.ศ. 2566**

....................................................

ตามที่เทศบาลตำบลไม้เรียง ได้เสนอร่างเทศบัญญัติงบประมาณรายจ่าย ประจำปีงบประมาณ

พ.ศ.๒๕66 เพื่อให้สภาเทศบาลตำบลไม้เรียง ได้รับหลักการแห่งร่างเทศบัญญัติฯ ในวาระแรก เมื่อวันที่ 15 สิงหาคม ๒๕65 และเห็นชอบให้ตราเป็นเทศบัญญัติฯ ในวาระที่ ๒ และวาระที่ ๓ เมื่อวันที่ 29 สิงหาคม 2566 แล้วรายงานผู้ว่าราชการจังหวัดนครศรีธรรมราช พิจารณาให้ความเห็นชอบร่างเทศบัญญัติงบประมาณรายจ่าย ประจำปีงบประมาณ พ.ศ.2566 และผู้ว่าราชการจังหวัดนครศรีธรรมราชได้มอบอำนาจให้นายอำเภอปฏิบัติราชการแทน ในการพิจารณาให้ความเห็นชอบหรือไม่เห็นชอบร่างเทศบัญญัติงบประมาณรายจ่ายประจำปี ร่างเทศบัญญัติงบประมาณรายจ่ายเพิ่มเติมและร่างเทศบัญญัติทั่วไปของเทศบาลตำบล ตามคำสั่งจังหวัดนครศรีธรรมราช ที่ 1914/2563 ลงวันที่ 4 มิถุนายน 2563 เรื่องมอบอำนาจให้นายอำเภอปฏิบัติราชการแทนผู้ว่าราชการจังหวัดนครศรีธรรมราช นั้น

 บัดนี้ นายอำเภอฉวาง ได้พิจารณาเห็นชอบให้ประกาศใช้เป็นเทศบัญญัติงบประมาณรายจ่าย ประจำปีงบประมาณ พ.ศ.2566 เรียบร้อยแล้ว อาศัยอำนาจตามความใน มาตรา ๖๓ แห่งพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติมถึงฉบับที่ ๑3 พ.ศ. ๒๕52 จึงขอประกาศใช้เป็นเทศบัญญัติงบประมาณรายจ่าย ประจำปีงบประมาณ พ.ศ.2566 และให้มีผลบังคับใช้ตั้งแต่วันที่ 1 ตุลาคม 2565 - 30 กันยายน 2566

 จึงประกาศมาเพื่อทราบโดยทั่วกัน

ประกาศ ณ วันที่ 22 เดือนกันยายน พ.ศ. 2565

 ณัฏฐพงค์ มีพัฒน์

 (นายณัฎฐพงค์ มีพัฒน์)

 นายกเทศมนตรีตำบลไม้เรียง